Tervetuloa mukaan ohjelmaan Anna sanan sytyttää!
Olen Ville Männistö. Uskon, että näissä ohjelmissa -
Jumala tulee avaamaan meille Sanansa.
Hei, tervetuloa mukaan! Halusin aloittaa uuden sarjan -
uskovan auktoriteetista. Se on aivan mahtavaa!
Ajatelkaa, Jeesus on tehnyt tyhjäksi kaikki paholaisen teot!
Hän on antanut meille auktoriteetin kaikista henkivalloista.
Tämä on totuus, jonka pitää tulla meille ilmestyksenä.
Jeesus on meissä. Me olemme Hänessä.
Me olemme kaiken yläpuolella.
Olemme kaikkien vihollisen tekojen yläpuolella.
Jumala on antanut meille sen vallan ja auktoriteetin!
Uskon, että Jumala tulee todella rohkaisemaan meitä tässä sarjassa.
Moni meistä on erilaisissa kahleissa.
Moni meistä kärsii erilaisia sairauksia.
Uskon, että Jumala haluaa vapauttaa meidät uudella tavalla.
Jumalalla on meille tulevaisuus. Hänellä on meille toivo.
Hän haluaa vapauttaa sinut, rakas ystävä, -
kaikista niistä henkivaltojen vai- kutuksista, joita elämässämme on.
Jumala on kaiken yläpuolella, ja me Hänessä olemme kaiken yläpuolella.
Ajatelkaa, kun Jeesus nousi kuolleista!
Hän ylösnousi, meni taivaaseen ja istuutui Isän oikealle puolelle.
Efesolaiskirjeen 2. luvun mukaan me olemme Hänessä.
Me istumme yhdessä Kristuksessa Jumalan oikealla puolella.
Tämä perspektiivi meidän tulee saada ja löytää elämässämme.
Me olemme tässä maailmassa ja elämme kaiken maailman keskellä, -
kaikissa vaikeuksissa, kaikissa asioissa, -
joita syntiinlankeemuksen seuraus vaikuttaa.
Silti me istumme Kristuksessa ylhäällä taivaallisissa.
Se on se meidän perspektiivi. Ei vain alhaalta ylöspäin, -
vaan ylhäältä alaspäin. Jumala haluaa, -
että alamme puhua tässä maailmassa asioiden oikeasta perspektiivistä, -
Jumalan perspektiivistä. Me olemme kaiken yläpuolella.
Olemme pää emmekä häntä. Eikö niin?
Kun ymmärrämme tämän perspektiivin, -
ymmärrämme auktoriteetin, joka meillä on Hänessä, -
silloin käytöksemme muuttuu, rohkeutemme muuttuu.
Alamme puhua asioita eri tavalla.
Otamme asemamme Kristuksessa ihan uudella tavalla.
Sielunvihollinen, joka vain haluaa puhua valheita korvaamme, sanoo, -
että meillä ei ole mitään valtaa. Se sanoo, ettemme pysty mihinkään.
Se on totta. Me itsessämme emme pystykään, mutta Kristus on meissä.
Kristus minussa voi kaiken!
Se usko, mikä meillä on Häneen, usko Jumalaan, Jumalan voimaan, -
Jumalan kykyyn, on se, joka auttaa meitä kaiken läpi -
ja voittaa kaiken. Tätä siis haluan puhua meille -
ja muistuttaa siitä auktoriteetista, joka meillä on Kristuksessa.
Ennen kuin voimme mennä syvemmälle siihen, -
meidän pitää muistuttaa itseämme siitä, mitä Jeesus teki, -
mitä Hän tuli ottamaan takaisin.
Hän tietenkin tuli ottamaan takaisin auktoriteetin, -
jonka Adam ja Eeva antoivat paholaiselle.
Jos olet katsonut ohjelmiani aiemmin, -
olen puhunut liitosta Jumalan kanssa.
Siinä käsittelimme aika yksityiskohtaisesti sitä, -
miten Jumala antoi sen liiton Adamille ja Eevalle, -
teki liiton Adamin ja Eevan kanssa. He saivat maailman auktoriteetin.
Jumala sanoi: "Hallitkaa ja vallitkaa tätä maailmaa."
Adam ja Eeva saivat sen. Heillä oli sitä kautta yhteys Isään, -
yhteys Jumalaan. He vaelsivat Jumalan kanssa joka päivä.
Ihmisille (Adamille ja Eevalle) oli annettu valta.
Syntiinlankeemuksen seurauksena Adam ja Eeva antoivat -
sen vallan paholaiselle. Hänestä tuli tämän maailman ruhtinas, -
valtias ja prinssi. Se on täysin totta.
Muistatko, kun paholainen kiusasi Jeesusta?
Kun Jeesus oli kastettu, Hän meni 40 päiväksi erämaahan rukoilemaan.
Paholainen tuli, kiusasi ja koetteli Jeesusta.
Paholainen itse sanoi (Matteus 4):
"Kaikki valta on annettu minulle, ja minä voin antaa sen -
kenelle haluan. Annan sen sinulle, jos kumarrat ja palvot minua."
Jeesus ei reagoinut siihen mitenkään, koska se oli ihan totta.
Ihminen antoi sen vallan paholaiselle.
Me annoimme syntiinlankeemuksen seurauksena -
kaiken vallan ja auktoriteetin sielunviholliselle.
Nyt Jeesuksen piti tulla. Jumalan piti lähettää Poikansa -
meidän tähtemme, kuolemaan meidän puolestamme -
ja ottamaan takaisin se auktoriteetti, jonka olimme antaneet.
Siis hyvin yksinkertaisesti sanottuna Jeesus asetti takaisin -
sen suhteen ja aseman, joka meillä oli jo kaiken alussa.
Jeesus ennalleen asetti meidät siihen asemaan, joka meillä on.
Siihen intiimiin suhteeseen Isän kanssa, Jumalan kanssa, -
jotta meillä on oikeus tulla Hänen luokseen.
Syntiinlankeemus näet erottaa meidät Jumalasta.
Meillä ei ole enää oikeutta tulla takaisin Hänen luokseen.
Nyt Jeesus on asettanut meidät takaisin siihen asemaan, -
että meillä on oikeus tulla Isän luokse.
Sitä vanhurskaus itse asiassa tarkoittaa, vanhurskauden lahja, -
mikä meillä on. Voimme tulla Jumalan luo, -
kuin ilman syntiä. Kun Jumala katsoo meitä, -
Hän näkee meidät Jeesuksen veren läpi, Jeesuksen veren kautta.
Ja sitä Jeesus tuli tekemään.
Toki, jos katsomme tätä vähän tarkemmin, -
voimme lukea 1. Moos. tai oikeastaan ennen sitä -
luetaan 1. Johannes 3:8.: -
"Joka tekee syntiä, on Paholaisesta, -
sillä Paholainen on tehnyt syntiä alusta asti.
Sitä varten Jumalan Poika ilmestyi, -
että hän tekisi tyhjäksi Paholaisen teot."
Tämä on ensimmäinen syy, mitä Jeesus teki tai miksi Hän tuli.
Hän teki tyhjäksi Paholaisen teot. Hän ennalleen asetti meidät -
siihen asemaan ja suhteeseen Jumalan kanssa.
Meillä on oikeus tulla Hänen luokseen.
Kuitenkin luemme kohdasta 1. Moos. 2:17.
Kun Adam ja Eeva lankesivat syntiin ja Jumala tulee ja puhuu heille: -
"mutta hyvän- ja pahantiedon puusta älä syö, sillä sinä päivänä, -
jona siitä syöt, sinä totisesti kuolet."
Jumala hyvin selkeästi sanoo, että jos ette tottele, -
te tulette kuolemaan: "sinä totisesti kuolet".
Sana 'kuolla' heprean kielessä on monikkomuodossa.
Se tarkoittaa, että voimme kuolla useamminkin kuin vain kerran.
Juuri tämä tapahtui syntiinlankeemuksessa.
Se rikkomus erotti meidät Jumalasta.
Adam ja Eeva kuolivat sisäisesti. He kuolivat hengessä.
Sen takia meidän täytyy uudestisyntyä.
Kun uskomme Jeesukseen, niin me uudestisynnymme.
Meidän henkemme syntyy uudestaan, koska se oli kuollut.
Toki nyt jokaisella ihmisellä on henki tässä maailmassa.
Me olemme henki, sielu ja ruumis, mutta se henki meissä, -
se yhteys Jumalaan, on poikki.
Uudestisyntymisen kautta yhteys Jumalaan palautuu.
Siis välittömästi syntiinlankeemuksen jälkeen -
se yhteys Jumalaan katkesi, ja he kuolivat.
Sen jälkeen alkoi fyysisen kuoleman prosessi.
Ajatelkaa, Adam eli melkein 900 vuotta.
Se kesti aika kauan, mutta silti hän kuoli.
Jokainen meistä kuolee fyysisesti, koska jokainen on langennut syntiin.
Kun ihmisen osaksi tuli kuolema, -
niin tuli myös kuolemanpelko ihmiskunnan osaksi.
Voimme lukea kohdasta Hepr. 2:14-15: -
"Nämä lapset ovat ihmisiä, lihaa ja verta, -
ja siksi hänkin tuli ihmiseksi, heidän kaltaisekseen.
Siten hän kykeni kuolemallaan riistämään vallan kuoleman valtiaalta,
Saatanalta, ja päästämään vapaiksi kaikki, -
[siis päästämään vapaiksi kaikki], jotka kuoleman pelosta olivat -
koko ikänsä olleet orjina."
Siis kuoleman pelosta ikänsä orjina.
Kuoleman pelko tuli siis osaksi ihmiskuntaa.
Näemme tämän jo Adamissa. Kun Adam ja Eeva lankesivat syntiin, -
he kokivat olevansa alasti. Heitä pelotti.
He pukivat lehtiä ympärilleen "vaatteiksi".
He yrittivät peitellä häpeää, peitellä alastomuutta -
ja synnin seurausta. He olivat piilossa puskan takana.
Sitten Jumala tulee: "Adam, missä sinä olet?"
Adam tulee esiin Jumalan luo. Mitä hän ensimmäiseksi sanoo?
"Kun kuulimme Sinun äänesi, olimme peloissamme. Meitä pelotti."
Siis Adamia pelotti tulla Jumalan luokse!
Ja tämä pelon henki on -
syntiinlankeemuksen kautta tullut meidän yllemme.
Adam omassa pelossaan, häpeässään ja synnissään -
yritti peittää omin teoin sitä, mitä on tapahtunut.
Omin teoin hän yritti olla hyväksytty.
Hyväksytty Jumalan edessä, vanhurskas oikeassa asemassa -
Jumalan edessä, mutta se ei onnistu.
Se ei kelpaa Jumalalle. Yksikään meistä ei voi tulla Jumalan luo -
omien tekojemme kautta. Yksikään meistä ei voi saavuttaa sitä asemaa -
tai hyväksyntää Jumalalta meidän omien tekojemme kautta.
Ainoastaan Jumalan armosta, vain Jumalan teon kautta -
me voimme tulla Hänen luokseen, kun uskossa vastaanotamme Jumalan.
Pelon henki täytti ihmiskunnan ja ihmiset ja se on se, -
mitä Jeesus tuli nimenomaan tekemään.
Kun Jeesus herätettiin kuolleista, Hän voitti kuoleman vallan.
Meille ei ole kuoleman pelkoa. Me, Jeesuksen seuraajat, -
me uudestisyntyneet, mitä meillä on? Meillä on Jumalan Henki.
Meillä on Rauhan Henki, Jumalan läsnäolo elämässämme.
Synnin seurauksena meistä tuli kuitenkin paholaisen orjia.
Ajattele, olimme paholaisen orjia jo ensimmäisessä sukupolvessa.
He pelkäsivät Jumalaa. Toisessa sukupolvessa veli murhasi veljen.
Monta sukupolvea myöhemmin Nooan aikana -
maailma oli niin täynnä pahuutta, -
että Jumala katui luomaansa. Ihan käsittämätöntä!
Siis tämä on ehkä mielestäni kaikista...
Siis ajatelkaa, Jumala katui luomaansa!
Tämä on niin ikävä lause, kuin vaan on mahdollista.
Se pahuus, se saatanan luonne, oli täyttänyt maailman pahuudella niin, -
että Jumala katui luomaansa.
Me tiedämme kuitenkin, miten liiton kautta -
Jeesus löytää Aabrahamin, joka tekee liiton Jumalan kanssa.
Sitä kautta alkaa tämä prosessi, että Jeesus voi tulla maailmaan.
Jeesus oli sekä ihminen että Jumala.
Ihmisenä Hänellä on oikeus olla tässä maailmassa, -
koska Hän on 100-prosenttisesti ihminen.
Adam ihmisenä antoi vallan saatanalle.
Sen voi vain ihminen tulla ottamaan pois.
Siksi Jeesus oli 100-prosenttisesti ihminen, -
mutta Hän oli myös 100-prosenttisesti Jumala, -
jotta Hänellä oli Jumalan luonne. Hän oli synnitön, -
täysin syntiä vailla. Näin Hänellä on oikeus ottaa valta paholaiselta.
Jeesus tuli tekemään tyhjäksi paholaisen teot.
Toisekseen Jeesus tuli palvelemaan. Hän tuli palvelemaan meitä.
Markus 10:45 sanoo näin: -
"Eihän Ihmisen Poikakaan tullut palveltavaksi vaan palvelemaan -
ja antamaan henkensä lunnaiksi monien edestä."
Jeesus tuli palvelemaan meitä.
Aika monta kertaa Raamattu puhuu, että Hän oli Jumalan Poika, -
mutta Hän on myös Ihmisen Poika. Tätä juuri äsken sanoin, -
että Hänellä on se oikeus ihmisenä, oikeus Jumalana, -
ottaa pois se paholaiselle antamamme auktoriteetti.
Kun Hän on Ihmisen Poika, se kuvastaa sitä, -
että Hän oli totaalisesti 100-prosenttisesti ihminen.
Kaikki, mitä käymme omassa elämässämme läpi, sen Jeesus kävi.
Kaiken sen kivun, meidän läpikäymämme asiat Jeesus tietää -
ja tuntee kaiken sen. Hän on ihminen.
Hän oli ihminen. Hän tuntee kaiken kivun, -
mitä elämässämme voi olla. Ilmestyskirja 1:5 sanoo näin: -
"ja Jeesukselta Kristukselta, uskolliselta todistajalta, -
joka on esikoisena noussut kuolleista -
ja on maan kuninkaiden hallitsija! Hänelle, joka rakastaa meitä -
ja on verellään päästänyt meidät synneistämme..."
Jeesus on siis esikoisena noussut kuolleista. Se tarkoittaa, -
että jos Hän on esikoinen, niin on myös muita.
Me olemme Hänessä nousseet kuolleista.
Kun me saamme ylösnousemuksen voiman, -
joka on meissä, niin silloin me voimme tehdä samaa, -
mitä Jeesus on tehnyt. Hän on meidän esikoinen.
Hän on meidän isoveljemme, ja Hänessä me voimme toimia, elää -
ja olla tässä maailmassa.
Jeesus oli ihmisenä, mutta Hän tarvitsi myös voimaa.
Kun Hän kävi kasteella, niin Pyhä Henki tuli Hänen ylleen.
Hän sai voiman palvella ja voiman tehdä tyhjäksi paholaisen työt.
Ilman Pyhää Henkeä Jeesus ei voinut toimia tehtävässään.
Ilman sitä Hän ei tehnyt yhtään ihmettä.
Hän tarvitsi voimaa ylhäältä.
Samoin, jos Jeesus tarvitsi voimaa, niin tarvitsemmeko me sitä? Kyllä!
Meillä on auktoriteetti, mutta tarvitsemme Pyhän Hengen voimaa, -
jotta voimme tehdä tyhjäksi ne paholaisen teot.
Mitä paholainen tekee, sen me teemme vastapainona toisin.
Jos paholainen tuo sairautta, me tuomme parantumista.
Jos paholainen puhuu valhetta, me puhumme totta jne.
Tässä me tarvitsemme Jumalan voimaa, -
Pyhää Henkeä elämämme yllä. Jeesus sai tämän voiman.
Hänet voideltiin tekemään sitä työtä, jonka Jumala oli antanut.
Ja ajatelkaa, ei mikään muu pelota paholaista enempää kuin se, -
että uskovat ovat täynnä Jumalan voimaa ja tuntemista -
ja tietoa Jumalasta. Kun me, sinä ja minä, rakas katsoja, tiedämme, -
keitä me olemme Kristuksessa ja ymmärrämme, mitä meillä on Hänessä
ja Hänen kauttaan ja kun osaamme toimia sen mukaan, -
ei ole mitään pelottavampaa sielun- viholliselle eikä henkimaailmoille, -
kuin uskovat täynnä Jumalan tietoa ja Jumalan voimaa nousevat -
ja alkavat toimia oikealla tavalla. Se vihollista pelottaa.
Siksi sielunvihollinen haluaa sanoa meille, että tämä ei ole totta.
Että me emme voi tehdä mitään. Vain Jumala voi.
Totta! Vain Jumala voi, mutta Jumala haluaa toimia meidän kautta.
Me olemme Kristus-ruumis täällä.
Ei Jumala tule tekemään asioita sinun puolestasi.
Hän haluaa, että sinä teet tai Hän haluaa tehdä sinun kauttasi.
Tämä on ehkä se vihollisen meille syöttämä suurin valhe.
Että me passiivisina odotamme, että Jumala tekisi asioita puolestamme.
Toki Jumala tekee paljon meidän puolestamme, -
mutta on myös paljon asioita, joita Jumala haluaa tehdä kauttamme.
Siihen me tarvitsemme sitä auktori- teettia ja Hänen antamaansa voimaa.
Rakas ystävä, Hän on antanut meille voiman -
sielunvihollista ja henkivaloja vastaan.
Meidän täytyy ottaa se asema Hänessä.
Juuri tämä pelottaa vihollista kaikkein eniten, -
että me täyttyisimme Pyhällä Hengellä ja voimalla.
Rakkaat ystävät, siihen Jumala meitä kutsuu.
Jumala haluaa voidella meitä ja antaa Henkensä meille.
Näin Jumalan elämä meidän kauttamme voisi näkyä.
Jeesus tuli siis palvelemaan.
Hän tuli tekemään tyhjäksi paholaisen teot.
Hän tuli parantamaan ja vapauttamaan.
Hän tuli puhumaan Sanaansa, sitä totuutta.
Juuri sitä Jeesus teki.
Kolmanneksi Jeesus tuli kantamaan meidän syntimme.
Tämä on ihan selvää. Se on se koko pointti Jeesuksen tulossa.
Hän kantoi meidän syntimme ristillä.
Luetaan 3 raamatunpaikkaa liittyen tähän: -
Ensimmäinen on Jesaja 53:4-5: -
"Mutta totisesti meidän sairautemme hän kantoi, -
meidän kipumme hän kärsi." Minusta tuntuu, -
että jonkun katsojan täytyy kuulla tämä uudestaan.
Kuuntele, mitä Jumalan Sana sanoo.
"Jeesus kantoi meidän sairautemme. Meidän kipumme hän kärsi."
Kaikki, mitä käyt elämässäsi läpi juuri nyt, -
Jeesus on kuollut puolestasi. Jeesus on kuollut kipujesi tähden, -
sairauksiesi puolesta. Hän on ottanut ja kantanut ne ristillä.
Tässä hetkessä haluan julistaa Jeesuksen nimessä -
parantumista sinun elämääsi. Missä ikinä olet juuri nyt, -
laita kätesi kipeään kohtaan tai sairauden päälle.
Julistan Jeesuksen nimessä terveyttä ja parantumista.
Vastaanota se juuri nyt Jeesuksen nimessä! Aamen.
Tämä menee siis näin: "Hän kantoi meidän sairautemme, -
meidän kipumme hän kärsi. Me pidimme häntä rangaistuna, -
Jumalan lyömänä ja vaivaamana, mutta häntä haavoitettiin -
meidän rikkomustemme tähden, runneltiin -
meidän pahojen tekojemme tähden. Rangaistus oli hänen päällään, -
että meillä olisi rauha, [Siis meillä olisi rauha] -
ja hänen haavojensa kautta meidät on parannettu."
Hänen haavojensa kautta, rakas ystävä, missä oletkin, -
sinut on parannettu juuri nyt!
2. Korinttolaiskirje 5:21 sanoo näin: "Hänet, joka ei synnistä tiennyt, -
Jumala teki meidän tähtemme synniksi, jotta me hänessä -
tulisimme Jumalan vanhurskaudeksi." Tulisimme Jumalan vanhurskaudeksi.
Ei se, että meillä ON vanhurskaus, vaan OLEMME Jumalan vanhurskaus.
Ymmärrätkö, mikä mahtava totuus ja etuasema meillä on!
Me olemme Jumalan vanhurskaus!
Me olemme ja meillä on se oikea asema Jumalan edessä.
Ei niin, että yritämme väkisin saavuttaa jotakin -
tai tekojemme kautta ansaita jotakin.
Me OLEMME jotakin! Tämä on kristinuskon perusjuju!
Emme puhu asioita niin, että mitä tulee tapahtumaan, -
vaan kristinusko keskittyy siihen, mitä on tapahtunut.
Jeesus ON kuollut ristillä!
Hän ON lunastanut ja parantanut meidät!
Hän ON asettanut meidät taivaisiin ja antanut meille aseman!
Hän ON antanut meille vanhurskauden. Me OLEMME jotakin!
Ei niin, että me tulemme olemaan jotakin, -
vaan että me OLEMME jotakin. Sen takia mitä me olemme, -
mitä Jeesus on tehnyt puolestamme, -
me voimme toimia ja tehdä tässä maailmassa. Halleluja!
Se meidän täytyy ymmärtää. Sielunvihollinen yrittää puhua -
jatkuvasti, että meidän pitää pyrkiä johonkin, tehdä jotakin, -
ansaita jotakin, jotta saisimme Jumalan hyväksynnän, -
ja sitä sun tätä, parantuisimme, vapautuisimme jne.
Ei! Kaikki lähtee siitä, mitä me jo O-LEM-ME.
Siis mitä me siis jo olemme, rakkaat ystävät.
Jeesus on kuollut puolestamme, parantanut ja vapauttanut.
Siksi me voimme olla ja toimia tässä maailmassa. Eikö niin?
Galatalaiskirje 3:13 sanoo näin: -
"Kristus lunasti meidät vapaiksi lain kirouksesta, -
kun hän tuli kiroukseksi meidän puolestamme, sillä on kirjoitettu:
'Kirottu on jokainen, joka on puuhun ripustettu.'"
Hän otti lain kirouksen pois.
Kaiken, mikä on synnin seurausta, lain kirouksen seurausta, -
Jeesus on ottanut pois. Hän on täyttänyt kaiken.
Hän on täyttänyt sen lain. Hän on täyttänyt vanhan liiton.
Hän on antanut meille uuden liiton, jotta meillä ei ole kirousta -
eikä näitä synnin seuraamuksia.
Mutta rakkaat ystävät, sielunvihollinen puhuu valheita meille jatkuvasti.
Se puhuu sitä, että oletko ihan varma, että Jumala toimii?
Huomaatko, selkäsi on taas kipeä?
Oletko varma, että Jumala on parantanut? Hän haluaa valehdella.
Paholaisella on vain kaksi asetta: valheet ja pelko.
Siis valheet ja pelko. Hän haluaa puhua valheita ja pelkoa elämäämme.
Me helposti ajattelemme, -
että kun paholainen puhuu minulle koko ajan, niin miten estän sen?
Rakkaat ystävät, Jeesus on voittanut kaiken.
Hän on voittanut kuoleman. Voimme rohkeasti nousta ylös -
ja sanoa, kuten Apostolien teoissa 2:24: -
"Mutta Jumala herätti hänet ja päästi hänet kuoleman tuskista."
Eihän ollut edes mahdollista, -
että kuolema olisi voinut pitää häntä vallassaan,"
Kolossalaiskirje 2:15 sanoo näin: "Hän riisui aseista hallitukset -
ja vallat ja saattoi ne julkisen häpeän alaisiksi, -
kun hän sai niistä Kristuksessa riemuvoiton."
Jeesus on voittanut kuoleman vallan.
Sen takia me voimme nousta rohkeasti ja sanoa sielunviholliselle: -
"Hei, en halua kuulla näitä juttujasi enää. Olet ehkä oikeassa.
Totta! Selkäni on kipeä, mutta en ota vastaan valhettasi, -
koska Jeesus Kristus on voittanut kaiken!
Me emme ole enää syyllisiä." Siis emme ole enää syyllisiä.
Jeesuksen kautta syyllisyytemme on otettu pois.
Me olemme vapaita Kristuksessa Jeesuksessa.
Me olemme vapaita, rakkaat ystävät! Tässä hetkessä haluan vain rukoilla -
ja julistaa sitä elämäsi ylle. Jeesuksen nimessä haluan julistaa, -
että kaikki syyllisyys, pelon henki poistuisi meidän elämästämme.
Rukoilemme vanhurskautta, iloa ja rauhaa, -
jota vain Pyhän Hengen kautta saa. Pyhä Henki on yllämme.
Hän on siellä, missä olet nyt.
Haluan julistaa Jumalan vapautta elämäsi ylle.
Rakkaat ystävät, meille on annettu auktoriteetti henkivaltojen ylitse.
Haluan jatkaa tästä ja puhua lisää ensi jaksossa, joten pysykää mukana!
Tervehdys kaikki rakkaat ystävät Suomessa!
Jumalan Sanassa on voima sytyttää ja innoittaa meitä.
Jos ohjelma on ollut teille siunaukseksi, voitte ehkä tukea sitä.
Voitte vaikka joka kuukausi tukea TV7:ää.
Ilman teitä tämä työ ei olisi mahdollista, joten suuri kiitos!
Jumalan siunausta!
Tekstitys: Tuula-Riitta Virrankare